open-index/open-wikipedia-markdown huggingface dataset:
Gliese 581 e

**Gliese 581 e** (arba  **Gl 581e**) – egzoplaneta, skriejanti apie raudonąją nykštukę Gliese 581, esančią Svarstyklių žvaigždyne ir nutolusią nuo Saulės sistemos 20,4 šviesmečių. Tai trečioji  Gliese 581 sistemoje atrasta planeta ir pirmoji pagal atstumą nuo savo žvaigždės. 

Planetą atrado tyrėjų iš Ženevos observatorijos komanda, vadovaujama Michel Mayor. Atradimas padarytas HARPS spektrografu, sumontuotu 3,6 m skersmens teleskope La Siljos observatorijoje, esančioje Čilėje. Apie atradimą pranešta 2009 m. balandžio 21 d. M. Mayor komanda taikė radialinio greičio metodą, pagal kurį planetos orbita ir masė apskaičiuojami, remiantis nedidelėmis perturbacijomis žvaigždės orbitoje. Šias perturbacijas sukelia apie žvaigždę skriejančios planetos gravitacija.

Gliese 581 e masė siekia apie 1,7 Žemės masės. Atradimo metu tai buvo mažiausios masės žinoma egzoplaneta. Planetos didysis pusašis yra 0,02815 ± 0,00006 av (4 211 200 ± 9000 km), todėl planeta skrieja per arti savo žvaigždės, kad patektų į gyvybės zoną. Gliese 581 e orbitinis periodas – apie 3,15 paros, o ekscentricitetas – 0,00 ± 0,06.
Dėl aukštos temperatūros ir intensyvaus žvaigždės spinduliavimo menkai tikėtina, kad planeta turėtų atmosferą. Nors, mokslininkų nuomone, planetos paviršius greičiausiai yra uolėtas (kaip ir Žemės), Gliese 581 e patiria stiprų savo žvaigždės gravitacinį poveikį – stumiama ir tempiama su tokia jėga, kuri sukelia vidinę trintį (). Dėl tokio proceso (Gliese 581 e atveju gravitacinis poveikis gali būti dar stipresnis) Jupiterio palydovas Ijo pasižymi dideliu vulkaniniu aktyvumu. 

## Šaltiniai
Fagus gamykla

**Alfeldo Fagus gamykla** () – batų kurpalių gamykla Alfelde, 55 km į pietus nuo Hanoverio, Žemutinėje Saksonijoje, Vokietijoje. Pagrindinis gamyklos statinys žinomas kaip etaloninis ankstyvosios modernizmo architektūros pavyzdys, pastatytas nuo 1911 iki 1913 m., galutinai užbaigtas su papildomais statiniais ir interjerais 1925 m. Visoje teritorijoje yra apie 10 įvairios paskirties gamybinių pastatų. Praėjus šimtmečiui, moderni XX a. pradžioje iškilusi gamykla tebestovi mažai pakeista, veikianti. 2011 m. pripažinta UNESCO pasaulio paveldo objektu.

## Projektas

Projekto užsakovas siekė turėti naujovišką pramoninį statinį, išreiškiantį jo kompanijos radikalų proveržį iš praeities, juolab ir ir gaminama produkcija avalynės pramonei buvo palyginti novatoriška. Iki tol gamyklų pastatai pasižymėjo gana nuobodžia architektūra: betoniniai stačiakampiai korpusai su mažais langais, pilkais eksterjerais ir dar tamsesniais interjerais. Projekto autoriais buvo architektai modernistai, Bauhaus pradininkas Valteris Gropijus ir Adolfas Mejeris, rėmęsi anksčiau statytos AEG turbinų gamyklos Berlyne patyrimu, JAV pramonės objektų pavyzdžiais.

Fagus gamykla pastatyta palei geležinkelio Hanoveris–Kaselis liniją, kad būtų galima lengvai pakrauti ir gabenti prekes, o architektai labiau akcentavo nuo geležinkelio pusės matomą fasadą, kuris atsiveria pravažiuojančių traukinių keleiviams. Fagus statinys buvo išskirtinis – gausiai įstiklintas dideliais fasadų  langais ir stoglangiais, laisvais kampais be masyvių atraminių kolonų, pabrėžiantis natūralų apšvietimą ir geras darbo sąlygas. Statinio nešančiosios konstrukcijos eksterjere praktiškai nematomos, nes jos išreikštos tik siauromis plytų vertikalėmis, skaidančiomis lygų stiklinių langų fasadą. Horizontaliose perdangų zonose tarp aukštų sudėtos metalo lakštų juostos. Langų stiklai įtvirtinti „L“ profilio metalinėse konstrukcijose, kurias laiko konsolinės fasado atramos.

## Literatūra

* Götz, Jürgen. "Maintaining Fagus", in Jaeggi (2000) pages 133-141
* Jaeggi, Annemarie (2000). *Fagus: Industrial Culture from Werkbund to Bauhaus*, New York, Princeton Architectural Press. 

## Nuorodos

* Fagus oficiali svetainė
* UNESCO oficiali svetainė
* Architecture. Factory 
* Обувная фабрика «Фагус» Вальтера Гропиуса
Pinta (matavimo vienetas)

**Pinta** – nesisteminis skysčių ir biralų tūrio vienetas.

Anglijoje – nesisteminis skysčių ir biralų tūrio vienetas, lygus 0,568 litro.

JAV – skysčių tūrio matas, lygus 0,473 litro arba aštuntoji galono dalis.

Prancūzijoje – senovinis skysčio tūrio vienetas, prilygęs maždaug 0,9 litro.

## Šaltiniai

## Nuorodos
Juodagalvių vandens malūnas

**Juodagalvių vandens malūnas** stovi Juodagalvių kaime, Ignalinos rajone, prie Kančioginos upelio. Malūnas yra yra architektūros paminklas (unik. objekto kodas ).

Juodagalvių malūnas buvo Krikonių dvarininkų Belikovičių nuosavybė, jis dvaro inventoriaus knygose minimas jau XVIII a. (1738 ir 1750 m.). Malūno „*aukso amžius*“, buvo lenkmečiu, paskutinio tragiškos mirusio dvarininko Edvardo Belikovičiaus laikais (nušautas čia 1939 m.). Jis pastatė naują, produktyvesnę lenkišką turbiną, vietoje vienų įrengė dvejas girnas. Vienomis girnomis malė tik prastos kokybės grūdus gyvuliams, o antromis - miltus duonai ir pyragams. Miltus pikliavojo, gamino grucę (perlines kruopas). Nauja turbina geriau panaudojo vandens galią. Vanduo buvo naudojamas ne tik turbinai sukti, bet ir kitus pagalbinius mechanizmus dirbti, keldavo maišus į viršų. Iš visų apylinkės kaimų veždavo malti grūdus, ypač geras piklius. Belikovičiaus laikais malūne gyveno dvi šeimos, vėliau žydas, kurį vokiečiai karo metais sušaudė, po karo pabėgėliai iš Rusijos. Pirmas malūno nuosmukis buvo 1939 m., kai bolševikai atėjo, dvarą ir malūną išgrobstė, antras  - po karo, kolūkių laikais. 1944 m. sugrįžus rusams, kareiviai į malūno tvenkinį ėmė mėtyti sprogmenis. Sprogdinimai nepataisomai sugadino ir užtvanką. Susikūrus „Naujo kelio“ kolūkiui, malūnas lūžinėjo, buvo taisomas, sukosi su pertraukomis, bet dar dirbo. Susprogdinus užtvanką, girnoms sukti buvo pastatytas dyzelinis variklis, vėliau įrengti elektros varikliai. 

## Šaltiniai
Mosėdžio vandens malūnas

**Mosėdžio vandens malūnas** yra Salantų g. 2, Mosėdyje, Skuodo rajone, prie Bartuvos upės. Malūnas (unik. objekto kodas ) įrašytas į Lietuvos Respublikos nekilnojamų kultūros vertybių registrą nuo 2005-04-18 ir suteiktas Valstybės saugomo objekto statusas.

Akmeninis Mosėdžio vandens malūnas stovi šalia buvusio prieškaryje statyto tilto. Pastatas dviejų aukštų, stogas dengtas čerpėmis, langai puošti medinėmis ornamentuotomis langinėmis, pamatai monolitinio betono, sienos akmenų mūro. Vandens alūnas pastatytas 1792 m. Paskutinis malūnininkas Alfonsas Brasas malė 1951-1973 metų laikotarpyje.

Malūnas restauruotas 1977 m., atstatant ir II a. dalį, pagal architekto Vaidoto Guogio projektą, malūnas pritaikytas muziejaus patalpoms. Išlikusi technologinė įranga: girnų pilnas komplektas, girnų suleidimo varžtas, statvolis su mediniais krupliaračiais ir verpste, transmisijos fragmentas, kaminas-virenė, vandens ratas (restauruotas 1977 m.). Ant kamino įstatytos vėjarodės muziejaus įkūrimo data „1979“.

Malūne nuo 1979 m. veikia Vaclovo Into akmenų muziejaus dalis, čia įrengta kamerinė akmenų ekspozicija. Vidaus erdvę sudaro eksponatų salė, pagalbinės bei kamino ir viralinės patalpos, pusrūsyje yra svečių kambarys su virtuvės patalpomis, mansardoje – administraciniai kambariai. Į pastogę patenkama mediniais laiptais. Vidaus ekspoziciją sudaro uolienų nuotrupos, palentologiniai radiniai, dovanos iš įvairių šalių, žmogaus organizme susidarę akmenys, rankinės girnos, Lietuvos naudingosios iškasenos. Vandens malūno teritorijoje yra užtvanka, kanalas, kontraforsai, atraminė sienutė, atkurtas medinis vandens ratas su laikančiomis konstrukcijomis. 

## Malūno sandara

* **aukštis** – 1 a. su mansarda ir pusrūsiu;
* **tūrinė erdvinė kompozicija, tūris** – kompaktinio tūrio, stačiakampio plano su pakrovimo anga R fasade; stogo forma – pusiau valmininė; dangos medžiaga ar jos tipas – čerpių tipas (pirminė danga buvo mediniai gontai);
* **kapitalinės sienos** – kapitalinių sienų tinklas; sienų angos, nišos – stačiakampės langų, durų angos;
* **fasadų architektūros tūrinės detalės** – pakrovimo anga R fasade (tvarkant pastatą XX a. 8 deš. sumažinta); kontraforsai V fasade; fasadų apdaila ir puošyba – frontonų apkalimas lentomis;
* **konstrukcijos** – betono pamatas; stambių akmenų mūro sienos su smulkių akmenų užpildu; medinės perdangos ir jų tipas; medinės santvarinės laikančios konstrukcijos; technologinė įranga – virenės patalpa su kaminu; vandens ratas su dėže; girnos; statvolis su krumpliaračiais ir verpste; stalių ir kitų medžiagų gaminiai – lauko ir vidaus medinių durų tipas; durų vyriai, rankenos ir jų tipas.

## Šaltiniai
Kazimieravos ežeras (12231923)

**Kazimieravos ežeras** – ežeras Lietuvoje, Molėtų rajone, 5,5 km į šiaurės vakarus nuo Molėtų. Ežero ilgis iš vakarų į rytus – 0,29 km, plotis – iki 0,21 km. Altitudė 158,3 m. Vakarinis ir pietinis krantai žemi ir pelkėti. Šiaurinėje pakrantėje auga miškelis, pietinėje – stūkso Salaraiščio miškas, kitose pakrantėse plyti pievos, dirbami laukai. Šiaurėje išteka upelis į čia pat telkšantį dar vieną Kazimieravos ežerą (Siesarties upės baseinas). Šalia įsikūręs Kazimieravos kaimas. Rytine pakrante eina kelias Nr.2830 (Sodėnai – Miškiškiai II).

## Šaltiniai
Kazimieravos ežeras (12231922)

**Kazimieravos ežeras** – ežeras Lietuvoje, Molėtų rajone, 5,5 km į šiaurės vakarus nuo Molėtų. Ežero ilgis iš šiaurės vakarų į pietryčius – 0,35 km, plotis – iki 0,23 km. Altitudė 158,3 m. Vakarinis ir pietvakarinis bei rytinis krantai aukšti. Pietrytinėje pakrantėje auga miškelis, kitose pakrantėse plyti pievos, dirbami laukai. Pietuose įteka upelis iš čia pat telkšančio dar vieno Kazimieravos ežero, o šiaurėje išteka upelis link Limino ežero (Siesarties upės baseinas). Šalia įsikūręs Kazimieravos kaimas. Rytine pakrante eina kelias Nr.2830 (Sodėnai – Miškiškiai II).

## Šaltiniai
Italijos moterų softbolo rinktinė

**Italijos moterų softbolo rinktinė** – komanda, atstovaujanti Italijai tarptautinėse moterų varžybose. Daugkartinė Europos čempionė.

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Gliese 581 b

**Gliese 581 b** (arba **Gl 581b**)  – egzoplaneta, skriejanti apie raudonąją nykštukę Gliese 581, esančią Svarstyklių žvaigždyne ir nutolusią nuo Saulės sistemos 20,4 šviesmečių. Tai pirmoji Gliese 581 sistemoje atrasta planeta ir antroji pagal nuotolį nuo savo žvaigždės.
 
## Atradimas
Planetą atrado Prancūzijos ir Šveicarijos mokslininkų komanda. Apie atradimą pranešta 2005 m. lapkričio 30 d. Tuo metu tai buvo viena iš mažiausių atrastų egzoplanetų ir penktoji, atrasta raudonosios nykštukės sistemoje (po Gliese 876 sistemos planetų bei Gliese 436 b). Planeta atrasta HARPS spektrografu, taikant radialinio greičio metodą, pagal kurį planetos orbita ir masė apskaičiuojami, remiantis nedidelėmis perturbacijomis žvaigždės orbitoje. Šias perturbacijas sukelia apie žvaigždę skriejančios planetos gravitacija. 

Tyrimo rezultatus astronomai paskelbė „Astronomy and Astrophysics“ žurnale.

## Charakteristikos
Gliese 581 b masė mažiausiai 15,8 karto didesnė už Žemės masę ir yra artima Neptūno masei. Tai masyviausia žinoma planeta Gliese 581 sistemoje. Gliese 581 b didysis pusašis yra 0,041 (± 0,001) av, orbitinis periodas – 5,368 (± 0,001) paros, o ekscentricitetas – 0,022 (-0,005 +0,027). Taigi, planeta skrieja gana arti savo žvaigždės – vidutinis nuotolis yra apie 6 mln. km (0,041 av). Palyginimui, Merkurijus, artimiausia Saulei planeta, nuo jos vidutiniškai nutolusi 58 mln. kilometrų (0,387 av) ir apskrieja per 88 paras. Planetos tranzitas nebuvo stebimas, tad iš to galima spręsti, kad jos orbitos inklinacija yra mažesnė nei 88,1 laipsnio.

## Šaltiniai
15 minučių karo

**15 minučių karo** () – 2019 m. sukurtas filmas, paremtas tikrais įvykiais: 1976 m. Džibutyje Somalio maištininkai paėmė įkaitais autobusą su 21 prancūzų mokiniu ir juo įstrigo pasienyje, neutralioje teritorijoje. Vykstant deryboms, Prancūzija atsiuntė savo specialiųjų pajėgų dalinį, kuris paruošė ir įvykdė šturmo operaciją.
Borgmanas

**Borgmanas** () – 2013 m. sukurtas filmas, kurį Nyderlandai pristatė kaip šalies atstovą gauti Oskarą. Alegorinė juosta demonstruota įvairių šalių festivaliuose, taip pat ir „Scanoramoje“. 

Pats režisierius a[ie filmą sakė: „- Norėjau sukurti filmą apie blogį, su kuriuo susiduriame kasdien. Apie blogį, kurį įkūnija paprasti, niekuo neišsiskiriantys, mandagūs vyrai ir moterys. Jie veikia su malonumu ir pasididžiavimu, skrupulingai kreipdami dėmesį į detales. Norėjau parodyti, kad blogio sėkla bręsta ne tik tamsiomis, šaltomis žiemos naktimis, bet ir giedromis vasaros dienomis, malonioje saulės atokaitoje“.

## Pagrindiniai aktoriai
: *Aktorius – vaidmuo*
* Jan Bijvoet – Kamilis Borgmanas
* Hadewych Minis – Marina
* Jeroen Perceval – Ričardas
* Alex van Warmerdam – Liudvikas
* Tom Dewispelaere – Paskalis
* Sara Hjort Ditlevsen – Stinė
* Elve Lijbaart – Izolda
* Pierre Bokma – kunigas

## Turinys

Filmo pradžioje kunigas su dviem ginkluotais pagalbininkais miško slėptuvėje ieško pasislėpusio Borgmano ir šio pagalbininkų. 
Jiems pavyksta pabėgti ir Borgmanas atsiduria priemiesčio rajone, kur pasibeldžia į namus, prašydamas leisti jam nusimaudyti. Čia gyvena televizijos prodiuseris Ričardas su Marina, 3 vaikais ir tarnaite. Ričardas jo neįsileidžia, o kuomet Borgmanas pareiškia pažįstantis jo žmoną – šį dar ir sumuša. Gailėdama jo, Marina priima Borgmaną į vasarnamį ir pradeda juo rūpintis. Jos santykiai su vyru vis prastėja, o namuose pradeda dėtis keisti dalykai: Borgmanas atsikrato sodininko ir pats gauna jo darbą. Vėliau pasirodo ir jo pagalbininkai, kurie pradeda darbuotis sode, Ričardas netenka darbo, o vaikų auklės  Stinės vaikinas pasirodo esantis jį atleidusio viršininko sūnus. Gyvenimas šeimoje tampa nepakenčiamas ir Marina paprašo Borgmano, kad šis atsikratytų jos vyru...

## Pagrindiniai apdovanojimai
* AFI festivalis (nominacija) – didysis žiuri prizas
* Atėnų filmų festivalis – geriausias režisierius 
* Kanų kino festivalis (nominacija) – Auksinė palmės šakelė (A. van Warmerdam)
* Haifos filmų festivalis – Feodora apdovanojimas (A. van Warmerdam)
* Hamburgo filmų festivalis (nominacija) – Art Cinema apdovanojimas (A. van Warmerdam)
* Nešvilio filmų festivalis (nominacija) – geriausias aktorius (J. Bijvoet)
* Auksinis veršis – geriausia aktorė (H. Milis), geriausias scenarijus, geriausias filmas
* Auksinis veršis (nominacija) – geriausia antrojo plano aktorė (A. Malherbe)
* Palm Springs filmų festivalis (nominacija) – geriausias užsienio filmas
* Rembrandt apdovanojimas (nominacija) – geriausias filmas, geriausia Nyderlandų aktorė (H. Milis)

## Šaltiniai
Hadewych Minis

**Hydewych Minis** (g. 1977 m. sausio 5 d. Mastrichtas) – Nyderlandų kino ir teatro aktorė, taip pat muzikos atlikėja, įrašiusi 2 albumus.

Yra ištekėjusi už aktoriaus Tibor Lukacs, turi 2 vaikus.

## Diskografija
* „Hadewych Minis“ (2013)
* „The Truth And Nothing But Truth“ (2014)

## Dalinė filmografija
* Filein sako „atsiprašau“ (2003)
* Borgmanas (2013)

## Apdovanojimai
* Auksinis veršis – geriausia aktorė (2013), geriausia antrojo plano aktorė (2015)
* Auksinis veršis (nominacija) – geriausia antrojo plano aktorė (2015, 2016)
* Rembrandto apdovanojimas (nominacija) – geriausia Nyderlandų aktorė (2014)

## Nuorodos
* IMDb profilis
* Oficialus puslapis
Filein sako „atsiprašau“

**Filein sako „atsiprašau“** () – 2003 m. Nyderlanduose sukurta romantinė komedija.

## Pagrindiniai aktoriai
: *Aktorius – vaidmuo*
* Kim van Kooten – Filein
* Michiel Huisman – Maksas
* Hadewych Minis – Gulpė
* Tara Elders – Lala
* Kenan Raven – LT
* Mads Wittermans – Kristijanas
* Leona Philippo – Džoana 
* Russ Russo – Filipas 

## Turinys

Maksas – aktorius, Filein – padūkusi jauna mergina. Jiedu buvo pora, tačiau vieną dieną jis gavo pasiūlymą vykti dirbti į teatrą Niujorke. Pradžioje Filein galvojo, kad tai santykių pabaiga, tačiau prisiminusi kiek vaikinų ji jau neteko dėl jų nekovodama, nusprendė jog šį kartą bus kitaip ir, nieko neįspėjusi, išvyko iš paskos. Pradžioje Maksas nustebęs ir džiaugiasi, tačiau Filein savo elgesiu ir kalbomis nuolat kelia rūpesčių ir gadina jo paties santykius su režisieriumi bei kitais aktoriais, ypač Džoana, Makso partnere scenoje. Filein susipažįsta su įvairiais žmonėmis, ypatingai susidraugauja su Gulpje, su kuria praleidžia daugiausia laiko.

Maksas tuo metu repetuoja „Romeo ir Džiuljetą“, tačiau spektaklis pilnas erotikos ir sekso. Per jo premjerą Filein sukelia skandalą, kuris sulaukia atgarsio kitos dienos spaudoje. Savo elgesiu ji atstumia visus aplinkinius, net Maksą, kurį išduoda su kitu vaikinu. Galiausiai ji patenka į labdaros renginį, kuriame dalyvauja ir Maksas, užlipa ant scenos ir nusprendžia viešai visų atsiprašyti.

## Apdovanojimai
Mažoji sesuo

**Mažoji sesuo** () – 1995 m. Nyderlanduose sukurtas filmas.

## Pagrindiniai aktoriai
: *Aktorius – vaidmuo*
* Kim van Kooten – Dantė
* Romijn Conen – Martinas
* Hugo Metsers – Martinas (balsas)
* Bert Pot – Martinas (su kamera)
* Roeland Fernhout – Ramonas
* Ganna Veenhuysen – Ingeborga
* Hannah Risselada – Dantė vaikystėje

## Turinys

Filmas sukurtas dokumentikos stiliumi ir nufilmuotas tarsi mėgėjiška kamera.

Martinas atvyksta į Amsterdamą aplankyti savo jaunesnės sesers Dantės. Martinas nuolat su savimi nešiojasi vaizdo kamerą ir filmuoja viską, kas tik pasitaiko jo kelyje, ypač viską, kas susiję su seserimi: jos aplinką, draugus, net ir pačiomis netikėčiausiomis akimirkomis...

## Pagrindiniai apdovanojimai
8 milimetrai

**8mm** – režisieriaus Joel Schumacher 1999 m. sukurtas veiksmo filmas.

## Pagrindiniai aktoriai
: *Aktorius – vaidmuo*
* Nicolas Cage – Tomas Velsas
* Joaquin Phoenix – Maksas Kalifornija
* James Gandolfini – Edis Pūlas
* Peter Stormare – Dino Velvetas
* Anthony Heald – Danielis Longdeilas
* Catherine Keener – Eimė Vels
* Chris Bauer – Mašina
* Myra Carter – misis Kristijan
* Amy Morton – Žanetė Metjus

## Turinys

Privatus seklys Tomas Velsas gauna neįprastą užsakymą iš turtingos paveldėtojos misis Kristijan ir jos šeimos teisininko Danielio Longdeilo: tvarkydama velionio vyro daiktus moteris rado 8mm filmavimo juostą, kurioje užfiksuotas jaunos merginos nužudymas. Tomo užduotis – išsiaiškinti ar šis filmas yra tikras, tačiau tyrimas turi likti paslaptyje.

Tikrindamas dingusių asmenų sąrašus, Tomas aptinka merginą Merę Ana Metjus, prieš 6 metus išėjusią iš namų, aplanko jos motiną ir, radęs merginos dienoraštį, sužino apie jos planus vykti į Holivudą. Atvykęs čia, Tomas susipažįsta su suaugusiems skirtame knygyne dirbančiu Maksu, kuris už užmokestį sutinka padėti. Velsas su Maksu pradeda kelionę po nelegalios pornografijos kūrėjų užkulisius, mėgindami įsigyti filmą su tikru nužudymu. Galiausiai jiems pavyksta rasti režisierių Dino Velvetą, kuriantį filmus pagal užsakymus: tai pas jį Kristijano pavedimu Danielis Longdeilas užsakė filmą su tikra žmogžudyste...

## Pagrindiniai apdovanojimai
* Berlyno kino festivalis – Auksinis lokys (nominacija)
Nusikaltimas ir bausmė (2000 filmas)

**Nusikaltimas ir bausmė** () – 2000 m. JAV sukurtas filmas, Fiodoro Dostojevskio romano „Nusikaltimas ir bausmė“ interpretacija. Juosta nominuota Sandanso filmų festivalyje pagrindiniam žiuri prizui.

## Pagrindiniai aktoriai
: *Aktorius – vaidmuo*
* Monica Keena – Rozana Skolnik
* Ellen Barkin – Megė Skolnik
* Michael Ironside – Fredas Skolnikas
* Vincent Kartheiser – Vincentas
* James DeBello – Džimis
* Jeffrey Wright – Krisas
* Nicki Aycox
* Christian Payne

## Turinys

Rozana, mokyklos palaikymo komandos šokėja, draugauja su geriausiu mokyklos sportininku Džimiu. Nors jos gyvenimas atrodo laimingas, tačiau namuose jos laukia girtuoklis patėvis ir šio pakęsti negalinti motina. Galiausiai ši pabėga iš namų su juodaodžiu barmenu, o patėvis, sukėlęs skandalą, trumpam areštuojamas. Rozana tampa apkalbų ir pašaipų objektu, kurią palaiko vienintelis Džimis. Patėvis grįžta namo ir jiedu su Rozana kurį laiką gyvena dviese, kol vieną vakarą jis girtas merginą išprievartauja. Ši tyli apie nusiakaltimą, tačiau sugalvoja keršto planą – nužudyti patėvį ir taip išvaduoti ir save, ir motiną. Rozana įtikina jai padėti Džimį : po mokyklos komandos pergalės, kuomet visi švenčia, jiedu tyliai palieka vakarėlį, dviračiais nuvažiuoja į Rozanos namus ir nužudo patėvį. Po kelių valandų Džimis ją paveža iki namų, tačiau čia jau atvykusi policija: motina grįžo anksčiau už juos, iškvietė policiją ir tuo pačiu tapo pagrindine įtariamąja. Džimis vis labiau panikuoja ir Rozana turi pasirinkti: arba prisipažinti, arba leisti motinai ilgiems metams atsidurti kalėjime...
Sara Hjort Ditlevsen

**Sara Hjort Ditlevsen** (g. 1988 m. gegužės 23 d.) – danų aktorė.

## Apdovanojimai
* Bodil apdovanojimas – geriausia aktorė (2013)
* Bodil apdovanojimas (nominacija) – geriausia antrojo plano aktorė (2010)
* Ekko Shortlist apdovanojimas (nominacija) – geriausia aktorė (2015)
* Robert festivalis – geriausia aktorė (2013), geriausia antrojo plano aktorė (2013)
* Zulu apdovanojimas (nominacija) – geriausia aktorė (2010, 2013)

## Nuorodos
* IMDb profilis
Rembranto apdovanojimas

**Rembranto apdovanojimas** – Nyderlandų kino apdovanojimas, įsteigtas 1993 m. Pradžioje buvo skelbiami vos 6 kategorijų nugalėtojai, vėliau sąrašas išplėstas iki 15.

1999–2006 m. apdovanojimas nebuvo teikiamas, 2007 m. ceremonija atnaujinta, tačiau 2015 m. vėl nutraukta.

Šiuo laikotarpiu geriausia Nyderlandų aktore net 6 kartus buvo paskelbta Carice van Houten.

## Nuorodos
* Oficialus puslapis
Kim van Kooten

**Kim van Koten** (g. 1974 m. sausio 26 d. Piurmerende) – Nyderlandų aktorė ir scenaristė.

## Biografija
Jos tėvas Kees van Kooten yra šalyje žinomas aktorius ir komikas, o brolis Kasper van Kooten – aktorius ir dainininkas.
Kim mėgino studijuoti scenarijų rašymą Filmacademie Amsterdame, tačiau po poros metų metė mokslus, kuomet gavo pasiūlymą dirbti radijo stotyje. Čia Kim dirbo iki 1995 m., kuomet jai pasiūlė vaidmenį juostoje „Mažoji sesuo“. Sėkmingas pasirodymas paskatino ją dėmesį skirti aktorystei.

Sėkmingiausi Kim vaidmenys yra filmuose „Jesus is een Palestijn“ (1999) ir „Filein sako „atsiprašau““ (2003).
Pradėjusi vaidinti, Kim tuo pačiu metu sėkmingai rašė ir scenarijus. 1996 m. vienas žinomiausių Nyderlandų režisierių Theo van Gogh pakvietė ją prisidėti prie filmo „Blind Date“ scenarijaus. Viso ji yra prisidėjusi prie daugiau kaip dešimties filmų scenarijų ir pelniusi ne vieną apdovanojimą.

## Šeima
Nuo 2003 m. yra ištekėjusi už aktoriaus Jacob Derwig, turi sūnų ir dukterį (g. 2004 ir 2007 m.)

## Filmografija
* Mažoji sesuo (1995)
* Red Rain (1996)
* Een Hoertje en haar broertje (1998)
* Jezus is een Palestijn (1999)
* Mariken (2000)
* Minoes (2001)
* Olivetti 82 (2001)
* Snapshots (2002)
* Bella Bettien (2002)
* Filein sako „atsiprašau“ (2003)
* Evelien (2006)
* In therapie (2010)
* Cornelis (2010)
* Zie Ze Vliegen (2011)
* Dolfje Weerwolfje (2011)
* Quiz (2012)
* Black Out (2012)
* Alles is familie (2012)
* Het Diner (2013)
* Hollands Hoop (2014)
* Onder het hart (2014)
* Missie Aarde (2015)
* Hollands Hoop (2017)

## Scenarijų autorė
* Nighthawks (1994)
* Blind Date (1996)
* Mariken (2000)
* Met grote blijdschap (2001)
* De acteurs (2001)
* Na de zomer (2002-03)
* Alles is Liefde (2007)
* Alles is familie (2012)
* Steekspel (2012)
* Lotgenoten (2013)
* Alles ist Liebe (2014)

## Apdovanojimai
* Rembrandto apdovanojimas (nominacija) – geriausia Nyderlandų aktorė (2014)
* Auksinis veršis – geriausias scenarijus (2001), geriausia aktorė (2003)
* Auksinis veršis (nominacija) – geriausia aktorė (1995, 2015), geriausia TV aktorė (2001, 2014), geriausias scenarijus (2008, 2013)

## Nuorodos
* IMDb profilis
Mia Wasikowska

**Mija Vašikovska** (; g. 1989 m. spalio 25 d. Kanberoje) – australų aktorė.

## Biografija
Mija gimė ir užaugo Kanberoje, turi vyresnius brolį bei seserį ir jaunesnį brolį. Jos motina yra gimusi Lenkijoje, o tėvas – australas, abu jie fotografai. Nuo 9 metų ji lankė baleto pamokas, vėliau susidomėjo aktoryste ir kreipėsi į 12-a Australijos talentų agentūrų, tačiau dėmesio sulaukė tik iš vienos.

2004 m. gavo pirmąjį vaidmenį – dviejose serialo „All Saints“ serijose. 2006 m., pasirodžiusi filme „Sąmyšis priemiestyje“, ji buvo nominuota AFI geriausios jaunos aktorės apdovanojimui. 2007 m. Mija vaidino siaubo filme „Krokodilas“, o vėliau tais pačiais metais – dramoje „Rugsėjis“.

Pirmu dideliu jos vaidmeniu tapo kanalo HBO serialas „In Treatment“, dėl kurio ji turėjo laikinai palikti mokyklą ir 3 mėnesiams persikelti į Los Andželą. Kritikai gyrė jos amerikietišką akcentą ir tai padėjo Mijai siekti daugiau vaidmenų Holivude. 2008 m. vaidino Lietuvoje filmuotoje karinėje dramoje „Pasipriešinimas“ ir Tim Burton juostoje „Alisa Stebuklų šalyje“. Pastarąjį vaidmenį ji gavo nusiuntusi prodiuseriams savo įrašytą video.

2011 m. ji atliko pagrindinį vaidmenį filme „Jane Eyre“, o 2012 m. – juostoje „Virš įstatymo“.

2013 m. Mia debiutavo kaip režisierė, sukurdama fragmentą filmui „The Turning“, sudarytam iš skirtingų Australijos režisierių nufilmuotų fragmentų pagal rašytojo Tim Winton apsakymus. Tais pačiais metais ji kartu su Nicole Kidman vaidino trileryje „Stokeriai“.

## Asmenis gyvenimas
Aktorės vienas didžiausių pomėgių yra fotografija.
2011 m. jos daryta kolegos Jamie Bell nuotrauka pateko tarp finalininkų National Photographic Portrait Prize apdovanojimui gauti.

Nors didžiąją laiko dalį praleidžia JAV, aktorė kiekviena proga grįžta į Australiją, nes „tik čia jaučia gyvenimo pilnatvę“.

## Filmografija

## Pagrindiniai apdovanojimai
* Saturno apdovanojimas (nominacija) – geriausia aktorė (2014, 2016)
* Australijos filmų instituto apdovanojimas – geriausia aktorė (2010)
* Australijos filmų instituto apdovanojimas (nominacija) – geriausia nauja aktorė (2006), geriausia aktorė (2009)
* Empire apdovanojimas (nominacija) – geriausia nauja aktorė (2011), geriausia antrojo plano aktorė (2014)
* Fangoria Chainsaw apdovanojimas (nominacija) – geriausia aktorė (2014), geriausia antrojo plano aktorė (2015)
* Ekrano aktorių gildijos apdovanojimas (nominacija) – geriausias aktorių ansamblis (2011)

## Nuorodos
* IMDb profilis

## Šaltiniai
Šachmatų kompozicijų kūrybos FIDE meistras

**Šachmatų kompozicijų kūrybos FIDE meistras**  (sutr. **ŠKK TM**) – tai titulas, suteikiamas šachmatų kompozitoriams už aukštus pasiekimus šachmatų uždavinių  ir etiudų kūryboje. Jį visam laikui suteikia WCSC (iki 2010 m. - FIDE). 

## Istorija

Pirmieji tarptautinių meistrų titulai šachmatų kompozitoriams pradėti suteikti  nuo 1990 m, FIDE suvažiavimuose. Titulas buvo suteikiamas už pretendento turimus  FIDE albume šachmatų uždavinius ar etiudus. Iki 2019 m. FIDE meistrų vardai buvo suteikti 160 šachmatų kompozitorių iš kurių 58 buvo mirę..

## Reikalavimai
Teisę į šachmatų kompozicijų kūrybos tarptautinio meistro titulą kompozitorius įgyja, surinkęs viename, ar keliuose FIDE albumuose  mažiausiai 12 taškų už juose patalpintus šachmatų uždavinius, ar etiudus. Už vieną uždavinį  pretendentui skiriamas vienas taškas, už etiudą – 1,67 taško. Kai šachmatų kompozicijos autorių yra keli, tai taškai jiems, už tokią kompoziciją,  apskaičiuojami, dalijant, nustatytus taškus   vienai kompozicijai, iš autorių skaičiaus.

Tai reiškia, kad tik  šachmatų uždavinius kuriančiam kompozitoriui FIDE meistro titulas suteikiamas, jei FIDE albume yra patalpinta 12, ar daugiau jo uždavinių, kai jų dalis, sukurta kartu su bendraautoriais, o etiudus kuriančiam, jeigu  FIDE albumuose turi patalpintų 8, ar daugiau, kai tarp jų yra  kartu su bendraautoriais sukurtų etiudų..

## Lietuvos šachmatų kompozitoriai

2018 m.  šachmatų kompozicijų kūrybos FIDE meistro vardas suteiktas Viktorui Paliulioniui.

## Šaltiniai

## Išorinės nuorodos

Šachmatų kompozicijos žinynas
Parako vartai

**Parako vartai** () – gotikos stiliaus vartai Prahoje, skiriantys Prahos senamiestį nuo naujamiesčio.

## Istorija
Šioje vietoje vartai atsirado XI a., jie buvo vieni iš trylikos vartų į senamiestį. 1475 m. karalius Vladislovas II padėjo kertinį akmenį Naujojo bokšto statybai. Vartai buvo statomi pagal Senamiesčio tilto bokšto, suprojektuoto Peterio Parlerio, pavyzdį. Vartų gynybinė vertė buvo menka. Skulptūrinė puošyba siejosi su netoli stovėjusiais Karaliaus rūmais. Statybos nutrūko po aštuonerių metų, kai karaliui teko pasitraukti iš miesto. Sugrįžęs 1485 m. jis pasirinko saugesnę pilį. 

Dabartinį pavadinimą vartai įgavo XVII a., kai juose buvo pradėtas laikyti parakas.

Skulptūrinė puošyba nukentėjo per prūsų okupaciją 1757 m., paskui buvo visiškai pašalinta, o atkurta tik 1876 m.
Prahos savivaldybės rūmai

**Savivaldybės rūmai** () - art nouveau stiliaus pastatas Prahoje, buvusios karalių rezidencijos vietoje.

## Istorija
Savivaldybės rūmai buvo pastatyti Karaliaus dvaro rūmų vietoje, kur nuo 1383 iki 1485 m. rezidavo karaliai. Rūmai liko apleisti, kurį laiką veikė seminariją, karinis koledžas. XX a. pradžioje rūmai buvo visiškai nugriauti ir jų vietoje pastatytas kultūros centras su parodų salėmis. 

1918 m. spalio 28 d. Savivaldybės rūmuose buvo paskelbta Čekoslovakijos nepriklausomybė . 

## Architektūra
Eksterjere matomi stiuko lipdiniai ir alegorinės skulptūros. Virš pagrindinio įėjimo yra didelė pusapvalė mozaika *Prahos pagerbimas.* Po stikliniu kupolu įrengta Prahos koncertų salė.  
 
Interjere eksponuojami XX a. pradžios čekų dailininkų kūriniai.
Natalia Avelon

**Natalija Avelon** (tikrasis vardas – *Natalia Siwek*; g. 1980 m. kovo 29 d. Vroclavas) – Lenkijoje gimusi aktorė ir atlikėja. Būdama 8, su šeima persikėlė gyventi į Vokietiją, yra šios šalies pilietė.

Dirbo foto modeliu, kine ir televizijoje vaidina nuo 2001 m., 2012 m. nominuota Jupiterio apdovanojimui kaip geriausia Vokietijos aktorė už vaidmenį filme „Gegengerade“. Kitas žymus vaidmuo – biografinėje juostoje „Das wilde Leben“ (2007).

Įrašė keletą singlų, tarp kurių žinomiausias yra duetas su grupės „HIM“ vokalistu Ville Vallo „Summer Wine“ (2007). 2017 m. buvo išleistas jos albumas „Love Kills“.

## Nuorodos

* IMDb profilis
Krysten Ritter

**Krysten Ritter** (pilnas vardas – *Krysten Alyce Ritter*; g. 1981 m. gruodžio 16 d.) – amerikiečių modelis, aktorė bei dainininkė.

Dirbo modeliu nuo 15 metų, kuomet ją atrankoje pastebėjo agentas. Sulaukusi 18, persikėlė į Niujorką, kur turėjo kontraktus su „Elite Model Management“, o vėliau – su „Wilhelmina Models“ agentūromis. Yra dirbusi Milane, Paryžiuje, Tokijuje. 

Koment Wilhelmina Models nusiuntė ją į atranką fimuotis „Dr Pepper“ reklamoje, Ritter susidomėjo aktoryste. Nuo 2001 m. ji gavo eilę epizodinių vaidmenų TV serialuose („Įstatymas ir tvarka“, „Džonis Zero“, „Veronika Mars“, „Bręstantis blogis“, „Gilmoro merginos“), filmuose jai taip pat paprastai tekdavo antraplaniai vaidmenys.

Serialuose „Don‘t Trust the B---- in Apartment 23“ (2012-13) ir „Jessica Jones“ (2015-19) Ritter atliko pagrindinius vaidmenis.
Kartu su vaikystės draugu William Thomas Burnett buvo sukūrę indie rock stiliaus duetą „ Ex Vivian“, kuriame Ritter dainavo ir grojo gitara. 2012 m. jie išleido vieną albumą.

2017 m. ji parašė ir išleido psichologinį trilerį „Bonfire“. 

## Pagrindiniai apdovanojimai
* Saturno apdovanojimas (nominacija) – geriausia televizijos aktorė (2016), geriausia antrojo plano televizijos aktorė (2018)
* Critics Choice Television Awards (nominacija) – geriausia dramos aktorė (2016)
* IGN Summer Movie Awards (nominacija) – geriausia televizijos akorė (2015)

## Nuorodos
* IMDb profilis
Mechaninė technologija (leidinys)

**Mechaninė technologija** – tęstinis leidinys, leidžiamas 1968–1991 m. Vilniuje, o nuo 1992 m. – Kaune.

## Istorija

Iki 1991 m. priklausė „LTSR aukštųjų mokyklų mokslo darbų teminių rinkinių“ serijai. 1971–1988 m. leistas Lietuvos SSR aukštojo ir specialiojo vidurinio mokslo ministerijos, 1989 m. – Lietuvos SSR liaudies švietimo ministerijos, o nuo 1992 m. – leidyklos „Technologija“. Leidinio rengėjas – Kauno politechnikos institutas, Kauno technologijos universitetas.

Tiražas 200–300 egz.

## Atsakingieji redaktoriai

* Jeronimas Baušys – 1971–1992 m.
* Antanas Žiliukas – nuo 1993 m.

## Šaltiniai
Stevnso glintas

**Stevnso glintas** () – balto kalkakmenio skardis (glintas) Danijoje, Baltijos jūros pakrantėje, Zelandijos salos pietryčiuose, netoli Store Hedingės miestelio (Stevnso savivaldybė). Glinto ilgis 17 km, aukštis iki 40 m.

Glinto atodangos atskleidžia žemės geologinę istoriją: viršutiniai sluoksniai yra iš kreidos periodo Mastrichto laikmečio (prieš 72–66 mln. metų), žemutiniai – iš paleogeno periodo Danijos laikmečio (66–62 mln. metų). Keleto centimetrų storio ryškesnis, iridžio prisodrintas sluoksnis aiškiai žymi kreidos ir paleogeno laikmečių ribą.

1953 m. glinto viduje įrengtas šaltojo karo požeminis bunkeris, kuriame buvo galima slėptis branduolinio karo atveju. 2000 m. uždarytas, o 2008 m. paverstas Šaltojo karo muziejumi. Ant Stevnso glinto skardžio atbrailos stovi ~1200 m. pastatyta Hėjerupo bažnyčia. Dėl skardžio erozijos 1928 m. dalis bažnyčios presbiterijos nugriuvo. 1913 m. toliau nuo atbrailos pastatyta nauja bažnyčia.

2014 m. Stevnso glintas įtrauktas į UNESCO pasaulio paveldo sąrašą.


Stevns klint strand.jpg|Glinto geologiniai sluoksniai
Stevns Klint - Rødvig (17).jpg|Glinto geologiniai sluoksniai
Stevns lighthouse.jpg|Stevnso švyturys virš skardžio
HøjerupChurch.jpg|Senoji Hėjerupo bažnyčia
Jegorjevskas

**Jegorjevskas** () – miestas Rusijoje, Maskvos srityje, apie 100 km į pietryčius nuo Maskvos, prie Guslicos upelio; rajono centras. Geležinkelio stotis. Plentai į Maskvą, Kolomną, Voskresenską, Spas Klepikus. Vystoma tekstilės (medvilnės) ir trikotažo, siuvimo, avalynės, medienos apdirbimo, baldų, maisto pramonė, asbesto techninių gaminių, staklių gamyba.

Mieste veikia Maskvos technologijos universiteto filialas, istorijos ir dailės muziejus. Yra 1897 m. Aleksandro Neviškio cerkvė, XIX a. pab. Švč. Trejybės moterų vienuolynas.

## Istorija

1328 m. šaltiniuose minimas Vysokojės kaimas, kuris nuo XVI a. vadintas Jegorjev‑Vysokojė, Jegorjevskojė (Šv. Jurgio garbei). 1778 m. gavo miesto teises ir pavadintas Jegorjevsku. XIX a. miestas pradėjo sparčiai augti, rengti dideli duonos turgūs, plėtota audimo pramonė. Tuo metu Jegorjevskas buvo vienas Pamaskvio sentikystės centrų.


Yegorievsk Aug2012 listed objects 09.jpg|Tradicinė medinė architektūra
Tserkov Alexandra Nevskogo Egoryevsk.jpg|Aleksandro Neviškio cerkvė
Егорьевск. Собор Троицы Живоначальной Свято-Троицкого Мариинского монастыря - panoramio.jpg| Švč. Trejybės moterų vienuolyno cerkvė
Yegoryevsk, Moscow Oblast, Russia - panoramio (149).jpg|Daugiabučių kvartalas


## Šaltiniai
Jeiskas

**Jeiskas** () – miestas Rusijoje, Krasnodaro krašte, jūrų uostas prie Azovo jūros (Taganrogo įlankos ir Jejos limano); rajono centras. Į miestą veda Rostovo prie Dono–Krasnodaro geležinkelio atšaka. Yra regioninės reikšmės oro uostas. Vystoma poligrafinių mašinų, staklių gamyba, statybinių medžiagų, baldų, siuvimo, avalynės, maisto pramonė, laivų remontas. Jeiskas yra pajūrio klimato, balneologijos ir purvo terapijos kurortas. Prie miesto driekiasi smėlingi paplūdimiai, už 40 km į pietus yra Chanskojės ežeras su sanatorijomis. Plėtojamas vėjo burlenčių sportas. Mieste veikia aukštoji karinių oro pajėgų mokykla, istorijos ir kraštotyros, dailės muziejai, okeanariumas. Yra XIX a. architektūros paminklų, gausu parkų, skulptūrų.

## Istorija

1777–1778 m. dabartinio Jeisko vietoje Krymo totoriai pastatė Chano tvirtovę. 1848 m. pastatytas jūrų uostas ir įkurtas Jeisko miestas. Per Krymo karą miestą nuniokojo anglų laivynas. XX a. pr. miestas tapo svarbiu prekybiniu centru, atvestas geležinkelis, ėmė kurtis sanatorijos. 1942 m. subombarduotas vokiečių. Tarybiniais metais Jeiske buvo surinkinėjami atrakcionai, veikė sanatorija, buvo karinis miestelis.

## Šaltiniai
Jejos limanas

**Jejos limanas** () – Azovo jūros (Taganrogo įlankos) limanas, įsiterpęs į Rusijos krantus (Krasnodaro kraštas). Nuo jūros atskirtas Jeisko bei Glafrovo smėlio nerijų. Su jūra jungiasi sekliu sąsiauriu. Limano ilgis ~24 km, plotis iki 13 km, gylis iki 3,2 m. Rytuose į limaną įteka Jejos upė.

Ties Jejos limano žiotimis įsikūręs Jeisko uostamiestis.

## Šaltiniai
Leydi Moya

**Leidi Moja** (*Leydi Moya*, g. 1992 m. balandžio 16 d.) – Kubos šiuolaikinės penkiakovės sportininkė, olimpietė.

## Biografija
2015 m. Panamerikos žaidynėse užėmė 7-ą vietą ir pelnė olimpinį kelialapį. 2016 m. vasaros olimpinėse žaidynėse sportininkė užėmė 33-ią vietą. 2018 m. tapo Pan Amerikos čempione.

2019 m. laimėjo bronzos medalį Panamerikos žaidynėse ir pelnė pakvietimą į 2020 m. vasaros olimpines žaidynes.

## Nuorodos
* UIPM svetainėje
TRAPPIST-1h

**TRAPPIST-1h** (dar žymima **2MASS J23062928-0502285 h**) – egzoplaneta, skriejanti apie ultrašaltąją žvaigždę nykštukę TRAPPIST-1, nuo Saulės sistemos nutolusią 39 šviesmečius (12 parsekų) ir esančią Vandenio žvaigždyne. Tai viena iš keturių šios sistemos planetų, atrastų Spitzer kosminiu teleskopu.

TRAPPIST-1h – toliausiai nuo savo žvaigždės skriejanti TRAPPIST-1 sistemoje aptikta planeta. Gana žemas planetos tankis rodo joje esant vandens (kaip ir kai kuriose kitose šios sistemos planetose).

## Charakteristikos
TRAPPIST-1h spindulys siekia 0,773 Žemės spindulio, masė – 0,331 Žemės masės, už Žemę ji maždaug 77 % mažesnė, o trauka planetos paviršiuje yra atitinkamai 56 % Žemės traukos. Planetos tankis yra 3,97 g/cm³ (labai artimas Marso tankiui). Atsižvelgiant į tai, apie ≤ 5 % TRAPPIST-1h masės turėtų sudaryti vanduo. Tikėtina, kad jis egzistuoja storo ledo sluoksnio pavidalu, nes planetą pasiekia nedidelis žvaigždės, apie kurią ji skrieja, elektromagnetinės spinduliuotės kiekis. Planetos didysis pusašis yra 0,06193488 ± 8,0e-07 av, ekscentricitetas – 0,00567 (± 0,00121), o orbitos inklinacija – 89,796 (± 0,023) laipsnio. Pusiausvyros temperatūra yra 169 K (−104 °C).

Planeta skrieja apie ultrašaltąją nykštukę TRAPPIST-1. Jos spindulys yra 0,121 Saulės spindulio, o masė – 0,089 Saulės masės. Efektinė temperatūra siekia 2511 ± 37 K (tuo tarpu Saulės – 5778 K), amžius – 3–8 milijardus metų. Be to, TRAPPIST-1 yra labai blausi (jos šviesis siekia 0,0005 Saulės šviesio) ir plika akimi nematoma (regimasis ryškis yra 18,8).

Nors TRAPPIST-1h nuo savo žvaigždės skrieja toliausiai iš visų šioje sistemoje aptiktų planetų, jos orbitinis periodas vis vien nedidelis – 18,868 paros, o vidutinis nuotolis nuo žvaigždės – 0,0619 av. Palyginimui, Merkurijaus, artimiausios Saulei planetos, vidutinis nuotolis yra 0,38 av.

TRAPPIST-1h skrieja už vadinamosios šerkšno ribos, kur temperatūra yra pakankamai žema vandenilio junginiams suledėti. Nepaisant to, joje vis vien galėtų būti skysto vandens. Tokios sąlygos egzistuotų tuomet, jei planetos atmosferoje būtų pakankamai vandenilio (H2) dujų (arba egzistuojančių nuo planetos atmosferos susiformavimo, arba palaipsniui papildančių atmosferą dėl geologinių procesų) ir esant vidinės šilumos šaltiniui. Be to, po TRAPPIST-1h paviršiumi galėtų egzistuoti vandenynas, susidaręs dėl žvaigždės gravitacinio poveikio, kai planeta stumiama ir tempiama su tokia jėga, kuri sukelia vidinę trintį (). Dėl tokio proceso Jupiterio palydovui Ijo būdingas didelis vulkaninis aktyvumas, o Saturno palydove Encelade trykšta vandens ir ledo geizeriai.

## Šaltiniai
Obelija (reikšmės)

**Obelija** gali reikšti:
* Obelija – ežeras pietvakarių Lietuvoje, Alytaus rajone;
* Obelija – kaimas pietvakarių Lietuvoje Alytaus rajono;
* Obelija – folkloro grupė.
Stari Rasas

**Stari Rasas** () – viduramžių tvirtovė pietų Serbijoje, 11 km į vakarus nuo Novi Pazaro, prie buvusios Staro Trgovištės prekybinės gyvenvietės, prie Raškos ir Sebečevo upių santakos. Tai buvo vienas svarbiausių ankstyvosios Serbijos miestų, Raškos valstybės sostinė.

VI a. Bizantijos istorikas Prokopijus pirmąsyk paminėjo romėnų tvirtovę Arsą (*Arsa*, ) Dardanijos provincijoje. VI–VII a. į kraštą ėmė veržtis slavai, Bizantija Dardanijoje neteko valdžios, o Arsos tvirtovė buvo sugriauta. Krašte apsigyvenę serbai tvirtovę atstatė ir pavadino Rasu. Pradžioje tai buvo toliausiai į rytus nutolęs serbų miestas, besiribojęs su Bulgarijos imperija. IX a. pab. Rase įsteigta vyskupija. Valdant imperatoriui Jonui I Cimiskiui (X a. pab.), Bizantija trumpam vėl užėmė Rasą. Valdant Bazilijui II, Rasas tapo svarbus bizantiškosios kultūros ir religinės galios centras Serbijoje.

1127–1129 m. vykusiame Vengrijos–Bizantijos kare serbai palaikė vengrus ir atkovojo Raso miestą, tačiau 1149–1151 m. kare Bizantija vėl atgavo savo prarastas žemes. 1159 m. į valdžią atėjus Nemanjičių dinastijai, Rasas tapo Serbijos valstybės sostine. XIV a. miesto apylinkėse ėmė kurtis Staro Trgovištės prekybinė gyvenvietė, kurioje kirtosi prekybiniai keliai iš visų Balkanų. XV a. Osmanams užkariavus Serbiją, tiek Rasas, tiek Staro Trgovištė („senoji turgavietė“) nustojo reikšmės, o netoliese ėmė kurtis Novi Pazaras („naujas turgus“).

Stari Rase išlikęs piliakalnis su Gradinos tvirtovės ir gynybinės sienos liekanomis, seniausia Serbijoje Šv. Apaštalų Petro ir Pauliaus bažnyčia (pirmąsyk pastatyta IV a., atstatyta IX a.; vyksupijos centras), Šv. Jurgio Stulpų (Džurdževi stupovi) vienuolynas (1166 m.), vaizdingomis freskomis garsus Sopočanio vienuolynas, Arkangelo Mykolo vienuolynas oloje, Staro Trgovištės vietovės liekanos.

1979 m. Stari Raso archeologinis kompleksas ir Sopočanio vienuolynas įtraukti į UNESCO pasaulio paveldo sąrašą.


Gradina na Pazarištu3.jpg|Tvirtovės liekanos
Црква Светих апостола Петра и Павла 01.jpg|Šv. Apaštalų Petro ir Pauliaus bažnyčia
Manastir Pazarište 2.JPG|Arkangelo Mykolo vienuolynas oloje
Manastir Đurđrvi stupovi - Monastery The Tracts of Saint George.jpg|Džurdževi stupovi vienuolynas
Obelija

**Obelija** – ežeras pietvakarių Lietuvoje, Alytaus rajone, apie 6 km į šiaurę nuo Seirijų, Metelių regioniniame parke.

Ežeras elipsiško pavidalo, 4,7 km ilgio (iš šiaurės į pietus), 1,86 km pločio. Altitudė 109,3 m. Gylis siekia 7,6 m. Rytinis krantas lygus, aukštas (15–20 m), vakarinis vingiuotas, lėkštas. Dubens šlaituose yra 4 terasų liekanos. Šiauriniai ir pietiniai krantai pelkėti, pietinį galą iš vakarų ir rytų juosia Statiškės ir Obelijos miškai. Pietiniu ežero krantu eina riba su Lazdijų rajonu.

Dugnas gilėja į ežero vidurį, lygus, lėkštas, padengtas molingo bei karbonatingo dumblo sluoksniu, atabradas platus, smėlingas arba žvyringas. Atabrado plotis vakaruose iki 100 m, rytuose – 10–20 m, apaugęs nendrėmis, meldais. Kaip ir Dusios bei Metelio ežerai, Obelijos ežero guolis susidarė ištirpus ledo luistui. Vandens skaidrumas vasarą siekia 1,7–2,2 m.

Į Obeliją suteka Obelytė (Peršekė), Lydekinė, dar keletas upelių, šiaurėje išteka Peršėkė (Nemuno intakas).

Ežere gyvena 13 žuvų rūšių: karšiai, unguriai, lydekos, lynai, kuojos, raudės, karosai, ešeriai, aukšlės, plakiai, gružliai, dyglės, pūgžliai. 1952 ir 1957 m. įleista sazanų, nuo 1964 m. leista ungurių jauniklių, nuo 1967 m. – lydekų mailiaus. Taip pat įveista mizidžių ir gamaridų (žuvims).

Prie Obelijos ežero įsikūrę kaimai: Obelija, Seimeniškiai, Mockonys, Mankūnėliai, Obelninkai, Obelninkėliai. Rytinėje pakrantėje miške stūkso Obelijos piliakalnis. Vakarinėje pakrantėje veikia 3 kaimo turizmo sodybos.

Ežerėvardis *Obelijà* kildinamas nuo augalo pavadinimo *[[obelis]]*.

## Šaltiniai
Michael Blauensteiner

**Mykolas Blauenštaineris** (*Michael Blauensteiner*; g. 1995 m. vasario 11 d.) – gynėjas iš Austrijos. Buvęs FK Sūduva Marijampolė narys (2019 m.).

## Karjera
Žaidėjo karjerą pradėjo FK Austria Wien komandoje. Buvo skolinamas TSV Hartberg, ACS Sepsi OSK Sfântu Gheorghe klubams.

2019 m. vasarą atvyko į Lietuvą. Atstovavo „Sūduvos“ klubui. (Pasiskolintas iš FK Austria Wien).

A lygoje debiutavo 2019 m. rugsėjo 13 d. rungtynėse prieš FK Atlantas. Pasirodė po keitimo ir sužaidė 28 minutes.

Iš viso 2019 m. A lygoje pasirodė aštuonis kartus. Žaidė 23 numeriu pažymėtais marškinėliais. Po sezono grįžo į Austriją.

2020–2021 m. sezone atstovavo SKN Sankt Pölten, o nuo 2021 m. rugsėjo mėn. – Austria Klagenfurt.

## Rinktinės
Atstovavo Austrijos U–18, U–19, U–20 rinktines.

## Pasiekimai
;  su **[[FK Sūduva]]**
* A lygos čempionas: 2019 m.

## Išnašos

## Nuorodos
* weltfussball.de
* Transfermarkt
* oefb.at svetainėje
Nusilenkimas

**Nusilenkimas** – kūno judesys, kuriuo į priekį palenkiamas liemuo ir galva. Nusilenkimas gali būti įvairių formų: nuo nežymaus galvos linktelėjimo iki lenkimosi kiek įmanoma labiau per juosmenį arba prostracijos – žemės palietimo kakta atsiklaupus. Nusilenkimui skirtingose kultūrose suteikiama savita reikšmė, dažniausiai siejant tai su pasisveikinimu, pagarbos parodymu, padėka arba atsiprašymu. Žemesnis nusilenkimas paprastai sustiprina norimą perteikti reikšmę. Pavyzdžiui, Rytų Azijos šalyse vienodo socialinio statuso asmenys pasisveikina nežymiai vienas kitam nusilenkdami, bet sutikus užimantį aukštesnes pareigas žemesnio statuso asmuo sveikinasi nusilenkdamas beveik 90 laipsnių kampu.

Nusilenkimas kaip socialinis gestas paplitęs Azijoje, ypač Rytų (Kinija, Korėja, Japonija) ir Pietų bei Pietryčių (Indija, Nepalas, Tailandas, Laosas, Indonezija ir kt.) Nusilenkimas svarbus kovos menuose prieš pradedant kovą ir jai pasibaigus. Nusilenkimai taip pat yra daugelio religinių praktikų dalis budizme, hinduizme, islame, krikščionybėje ir kt.

## Šaltiniai
Rafael Broetto

**Rafaelis Broeto** (; g. 1990 m. rugpjūčio 18 d.) – Brazilijos futbolininkas, vartininkas.

Turi Brazilijos ir Portugalijos pilietybes. Žaidė Lietuvoje, atstotovavo FC Stumbras ir FK Panevėžys.

## Karjera
Žaidė įvairiuose klubuose Brazilijoje ir Portugalijoje.

### FC Stumbras
2016 m. atstovavo Stumbrui. A lygoje sužaidė 17 rungtynių ir praleido 32 įvarčius.

### Maritimo
Po to atstovavo Portugalijos Marítimo ekipai, tačiau pagiridinėje komandoje nesužaidė nė vienerių rungtynių.

### Varzim
Po to sekė Varzim SC. Šio klubo sudėtyje pasirodė penkis kartus.

### FK Panevėžys
#### 2019 m.
2019 m. vasarą tapo FK Panevėžys nariu. Debiutavo 2019 m. rugpjūčio 3 d. XVIII (18) turo rungtynėse prieš FK Kauno Žalgiris, kurios baigėsi lygiosiomis 2:2. Vos atvykęs tapo pagrindiniu vartininku ir A lygoje sužaidė 15 rungtynių. Ekipa 2019 m. užėmė penktą vietą A lygoje. Po sezono sutartis su futbolininku baigėsi, tačiau buvo pratęsta dar dviem sezonams. (Iki 2021 m. sezono pabaigos.)
#### 2020 m.
2020 m. kovo 6 d. pirmojo turo rungtynėse prieš FK Žalgiris prasileido įvartį ir buvo traumuotas, nebegalėjo tęsti rungtynių ir buvo pakeistas. Vartus gynė 2020 m. LFF taurės turnyro finale, kuriame FK Panevėžys tapo nugalėtojais ir iškovojo pirmą titulą klubo istorijoje. Vėliau pranešta, kad žaidėjas gavo traumą ir likusią sezono dalį nebežais. Duotame inteviu pasidalino apie karjerą, LFF taurės finalą ir traumą. 2020 m. žaidėjas sužaidė 18 rungtynių A lygoje ir paleido į vartus 33 įvarčius.
#### 2021 m.
2021 m. kovo 7 d. rungtynėse prieš Marijampolės „Sūduvą“ R. Broetto patyrė traumą ir 35-ąją minutę buvo pakeistas. Jo vietą užėmė Šarūnas Jurevičius. Tai buvo vienintelės rungtynės 2021 m. A lygoje. 

2021 m. gruodžio mėn su žaidėju buvo pratęsta sutartis.

#### 2022 m.
2022 m. kovo 6 d. žaidė A lygos rungtynėse prieš „Riterių“ klubą.

2022 m. kovo 16 d. rungtynėse prieš FC Hegelmann pasižymėjo, kai atmušė vienuolikos metrų baudinį, gelbėjo ekipą ypač pavojinguose epizoduose, o panevėžiečiai nugalėjo varžovus rezultatu 1:0.

2022 m. gruodžio 16 d. pranešta, kad žaidėjas palieka klubą.

### „Vestri“ klubas
2023 m. sezone rungtyniavo „Vestri“ klube (Islandija). Pirmoje lygoje sužaidė šešiolika susitikimų.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;

## Laimėjimai
; **su [[FK Panevėžys]]**
* LFF taurės laimėtojas: 2020 m.;
* LFF Supertaurės laimėtojas: 2021 m.
* A lygos trečioji vieta: 2022 m. A lyga
; asmeniniai
: Geriausias 2022 m. kovo mėnesio žaidėjas.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive